**Előterjesztés**

**A Kultúrház egyes helyiségeinek eseti bérbe adásához**

Tisztelt Képviselő-testület!

Az önkormányzat bevételeinek növelése céljából fogalmazódott meg az az elvárás, hogy a Kultúrház egyes helyiségei – nem az önkormányzat által szervezett magán rendezvényekre, családi eseményekre, továbbá rendeltetéstől eltérő használatra (pl. árubemutató, vásárok stb.) esetenként – bérbe adhatóak legyenek. A különböző magán rendezvények és más rendeltetéstől eltérő használat esetén bérleti szerződés megkötése keretében bérleti díj megállapítására kerül sor. A bérleti díj mértéke különbözne a bérlet időtartamától, továbbá kategorizálni javasolt arra tekintettel, hogy fűtési idényben, vagy azon kívül történik a bérbeadás. Jelen gazdasági helyzetben, az energia árakra is figyelemmel a korábbi díjtételek drasztikus emelésére teszünk javaslatot.

A bérleti díj megállapítása során egyedi megállapodás keretében a fűtés, világítás, mellékhelyiségek használatán kívüli egyéb szolgáltatás nyújtása esetén az Önkormányzat további díjtételeket határozhat meg. Ilyen szolgáltatás lehet például a terem takarítása, a konyha használatának lehetősége beleértve annak berendezési tárgyai és készletei, továbbá esküvők, egyéb családi rendezvények esetén a zeneszolgáltatási jogdíjak költsége.

Gyakori a vásárok céljára történő bérbeadás, mely üzleti haszonszerzés célját szolgálja.

A bérleti díj összegére a határozati javaslatban megjelöltek szerint teszünk javaslatot.

Kérem a Képviselő-testületet a határozati javaslat megtárgyalására és elfogadására!

Nick, 2022. szeptember 6.

 Csorba József sk.

 polgármester

**Határozati javaslat**

Nick Község Önkormányzatának Képviselő-testülete a Kultúrház helyiségeinek eseti bérbeadása kapcsán – amennyiben a Kultúrház igénybevétele nem az önkormányzat által szervezett rendezvényhez történik – az alábbi táblázatban meghatározott bruttó bérleti díjakat állapítja meg:

**Időszak:**                      X. hó 1.nap – IV. hó 30. nap                V. hó 1. nap – IX. hó 30. nap

**Időtartam:**                  1 óra                                         1 óra

**Helyiségbérlet díja:** 12.500 Ft  6.250 Ft

**Helyiségbérlet konyha használattal:**

 15.000 Ft 13.000 Ft

Ezek a díjak munkaidőben értendők, munkaidő után a bérleti díj 50 % -al emelkedik.

A bérleti díj tartalmazza a rezsidíjakat és a mellékhelyiségek használatát, de nem tartalmazza az esetleges takarítási költségeket, így a bérleményt a használatra történő átadás előtti állapotban kell visszaszolgáltatni. A helyiségbérlet alól a helyi civilszervezetek mentességet élveznek az önkormányzattal közös rendezvény esetén.

**Felelős:** Csorba József polgármester

**Határidő:** folyamatos